Tolong jelaskan mengenai Kerajaan dari Joseon dalam bahasa melayu

Dinasti Joseon ialah monarki yang sangat berpusat serta birokrasi neo-Konfusian yang dikodkan oleh Gyeongguk daejeon, sejenis perlembagaan Joseon.

Raja mempunyai autoriti mutlak, tetapi kekuasaannya yang sebenarnya berubah dengan keadaan politik. Baginda terikat dengan tradisi, titah duluan yang ditetapkan oleh raja-raja terdahulu, Gyeongguk daejeon, dan ajaran Konfusian. Raja memerintahkan kesetiaan mutlak dari para pegawai dan rakyatnya, tetapi pegawai-pegawai itu juga diharapkan untuk memujuk raja untuk sentiasa ke jalan yang benar jika tersilap. Bencana alam dianggap sebagai kesan daripada kegagalan raja, maka, raja Joseon sangat peka terhadap kejadian alam. Apabila terdapat kemarau yang teruk atau serangkaian bencana, raja sering secara formal mendapatkan kritikan dari pegawai dan rakyat, dan apa yang mereka katakan atau tulis akan dilindungi dari dakwaan dalam kes tersebut (walaupun terdapat beberapa pengecualian).

Komunikasi langsung antara raja dan orang awam boleh dilakukan melalui sistem petisyen bertulis, sangeon (), dan sistem petisyen lisan, gyeokjaeng (). Melalui sistem petisyen gyeokjaeng secara lisan, orang biasa boleh mengetuk gong atau gendang di hadapan istana atau semasa perarakan awam raja untuk merayu keluhan atau petisyen kepada raja secara terus. Ini membolehkan ahli-ahli warganegara Joseon untuk membuat petisyen kepada raja. Lebih daripada 1,300 kenyataan berkaitan gyeokjaeng dicatatkan di Ilseongnok.